Ńdɔ mə ngáyén Ńtondôbə a tə́lə âlatâr, nyé nâ: “Bímígi andíé, məbúg mə́ ńdǐl mə́ man sulan, vǎgā ébá bə́sə̄ bə́ nə́ á ńlō ésámbá, ébá bə́ tsáá, mayi bɔ́ mǎn wē ai okəŋ bítá, tɔ m̀bɔ́g m̀bɔ́g ā yǐ kig bələ̌ ngul yǎ átūb; 2Ngə́ bə́ búg ḿbɛ́ yā tolendǒŋ, wɔ́ wámā wâyi bɔ́ dudu; ngə́ bə́ bɛ́d á bíbās bí yób, mayi bɔ́ suu á sí. 3Ngə́ bə́ kə́ sɔbɔ á ńlō ńkǒl Karmɛ̂l, mayi bɔ́ kə̄ dzə̄ŋ, mə nɔŋɔ́ bɔ̄, ngə́ bə́ dzáŋ mā á mís á máŋ á sī, á wé bēn, mə béndé Ngāŋ Mə̄dzâ nə́ á lob bɔ́. 4Ngə́ bə́ kə́ mīńkóm ósū míńzízíŋ myábán, mə bénde ókəŋ bítá nə́ ó man bɔ́ tsíg kíŋ; mayi bɔ́ tóán bəbə, ású ámalá dábán, sə̌ kig ású mvɔ̄m dzábán.